FIFA avfeide brutale beskyldninger om sjeik: – Klarer ikke å styre seg selv
ARTIKKELEN ER OVER TRE ÅR GAMMEL Den danske avisen har, sammen med den norske journalisten Andreas Selliaas, som også er ekspert på idrettspolitikk, fått tilgang til dokumenter som viser «at FIFA allerede i januar 2014 mottok en rekke detaljerte beskyldninger mot sjeiken». «Dersom beskyldningene stemmer, burde sjeiken for lengst vært fjernet både fra det asiatiske fotballforbundet (AFC) og sine stillinger i FIFA. Det er snakk om grove brudd på menneskerettighetene og om fengsling og tortur av Bahrains landslagsspillere», skriver avisen. STOR VG-OVERSIKT: Alt du trenger å vite om presidentkandidateneSjeik Salman er for øyeblikket kandidat til å bli FIFA-president, samtidig som han fortsatt er president i AFC. I januar 2014 ble det, som Ekstra Bladet viser, sendt inn en oppfordring fra det bahrainske instituttet for rettigheter og demokrati (BIRD) sendt inn en forespørsel om å etterforske sjeik Salman og det bahrainske fotballforbundet på grunn av «mishandling av fotballspillere». Michael Garcia, daværende leder for etterforskningskammeret i FIFAs etiske komité, svarte at FIFA ikke kom til å gjøre noe med saken, ettersom de «bare etterforsker overtredelser av fotballsjefer som gjelder bestemmelsene i etikk-koden». – Det som er kritikkverdig, er at de har behandlet mange andre tilsvarende saker i andre fotballforbund og også gitt straffer. Mens de ikke har giddet å bry seg om denne. Det er kritikkverdig at de ikke behandler alle likt, sier Andreas Selliaas til VG. Han fortsetter: – Det virker som det er en form for dobbeltmoral. De sjekker ikke opp anklager som kommer opp mot mektige personer i eget system, men kan behandle andre, mindre kontroversielle saker. Det viser at FIFA egentlig ikke klarer å styre seg selv. Selliaas tror ikke at avsløringene kommer til å ha endre stort, men at «de utfyller bildet om at FIFA ikke greier å håndtere saker som dreier seg om korrupsjon og menneskerettighetsbrudd. De trenger hjelp utenfra». – De greier ikke å gjøre den jobben hele fotballverdenen mener de bør gjøre, sier han. SETT DETTE? Razzia i Tysklands fotballforbundSjeik Salman har selv ikke uttalt seg om saken, men sender beskjeden gjennom anonyme talspersoner som opplyser om at det i 2011 ble foreslått av sjeik Salman som skulle lede en komité for undersøkelse av deltakere i en demonstrasjon for demokrati, men det ble, ifølge talspersonene, ingenting av det. – I lys at de mange beskyldningene i mediene må det understrekes at sjeik Salman absolutt ikke har vært involvert i verken identifikasjon, undersøkelse, straff eller mishandling av noen personer overhodet, sier talspersonene til sjeik Salman ifølge Ekstra Bladet .Yngve Hallén, president i Norges Fotballforbund, er medlem av den etiske komitéen i FIFA. Han svarer VG gjennom NFFs kommunikasjonssjef Yngve Haavik. – Som medlem i etisk komité kan ikke Hallén svare for prosesser rundt saker som er under behandling eller kan komme under behandling av komiteen. Dette er et normalt rettsprinsipp både i Norge og andre land. – Når det er sagt har vi mye informasjon om de ulike kandidatene, både av sivil karakter og deres engasjement i fotballen. Dette vil ligge til grunn når vi diskuterer ny FIFA-president, både internt i Norden og med resten av verden, skriver Haavik i en SMS til VG.
Danske Ekstra Bladet avslører torsdag at FIFA har sittet på bekymringsfulle opplysninger om FIFA-presidentkandidat Sjeik Salman (50) i mer en halvannet år.